Na osnovu člana 17 stav 2 Zakona o zaradama zaposlenih u javnom sektoru („Službeni list CG“, br. 16/16, 83/16, 21/17, 42/17, 12/18, 39/18, 42/18, 34/19), člana 38 stav 1 tačka 2 , člana 44 stav 1 i člana 185 Zakona o lokalnoj samoupravi („Službeni list CG“ br. 02/18, 34/19, 38/20) i člana 35 stav 1 alineja 2 Statuta Opštine Tivat („Službeni list CG-opštinski propisi“ br. 24/18, 09/20), uz saglasnost Ministarstva finansija i socijalnog staranja br. 03-13200/1 od 24.09.2021. godine., Odbor povjerenika opštine Tivat, na sjednici održanoj dana 19.04.2022.godine donio je

**ODLUKU**

**o dodatku na osnovnu zaradu zaposlenih u Javnoj ustanovi „Dnevni centar za djecu i mlade sa smetnjama i teškoćama u razvoju – Tivat“**

**Član 1**

Ovom Odlukom utvrđuje se dodatak na osnovnu zaradu zaposlenih u JU „Dnevni centar za djecu i mlade sa smetnjama i teškoćama u razvoju – Tivat“.

**Član 2**

Dodatak na osnovnu zaradu zaposlenih iz člana 1 ove Odluke utvrđuje se za obavljanje poslova na određenim radnim mjestima, i to:

* savjetnik/ca za socijalnu i dječiju zaštitu; defektolog/škinja; logoped/kinja; psiholog/škinja; radno–okupacioni/a terapeut/kinja; fizioterapeut/kinja I; fizioterapeut/kinja II – u visini od 30% osnovne zarade;
* savjetnik/ca za administrativne poslove; saradnik/ca fizioterapeuta/kinje–lice sa invaliditetom; medicinski/a tehničar/ka; njegovatelj/ica; kuvari/ica; domar/ka-vozač/ica – u visini od 15% osnovne zarade;
* portir/ka; higijeničar/ka – u visini od 5% osnovne zarade.

**Član 3**

Dodatak iz člana 2 ove Odluke utvrđuje se rješenjem o zaradi.

**Član 4**

Danom stupanja na snagu ove Odluke prestaje da važi Odluka o dodatku na osnovnu zaradu zaposlenih u Javnoj ustanovi "Dnevni centar za djecu i mlade sa smetnjama i teškoćama u razvoju - Tivat" („Službeni list CG – opštinski propisi” br. 20/20).

**Član 5**

Ova Odluka stupa na snagu osmog dana od dana objavljivanja u „Službenom listu CG-opštinski propisi“.

Broj: 03-040/22-69

Tivat, 19.04.2022.godine

Odbor povjerenika

Predsjednik

Spasoje Ljesar